b'\n_START_ARTICLE_\nZimoslavni darovi\n_START_SECTION_\nRadnja pri\xc4\x8de\n_START_PARAGRAPH_\nPri\xc4\x8da se odnosi na vjen\xc4\x8danje Milesa i Ekaterine ali sa perspektive Milesovog oru\xc5\xbenika, Roica. On je tek pristigao iz provincije na novu du\xc5\xbenost u Vorbarr Sultanu i zapravo se tek navikava na me\xc4\x91ugalakti\xc4\x8dko okru\xc5\xbeenje. U pri\xc4\x8du je uklju\xc4\x8den Taurin prvi posjet Barrayaru. Genetski stvorena da bude zastra\xc5\xa1uju\xc4\x87i vojnik i suo\xc4\x8dena sa \xc4\x8dinjenicom kako joj je \xc5\xbeivotni vijek drasti\xc4\x8dno kra\xc4\x87i od bilo kojeg prosje\xc4\x8dnog \xc4\x8dovjeka, nezgrapno se poku\xc5\xa1ava uklopiti u sredinu koja se boji svih \xe2\x80\x9emuti\xc4\x87a\xe2\x80\x9c. Pomo\xc4\x87 gospe Alys Vorpatril bila je vi\xc5\xa1e nego dobrodo\xc5\xa1la da se otkrije prava \xc5\xbeenstvenost ispod te zastra\xc5\xa1uju\xc4\x87e vanj\xc5\xa1tine. Njezin odnos sa Roicom ima vi\xc5\xa1e razina, a najsmje\xc5\xa1niji su njegovi nevje\xc5\xa1ti poku\xc5\xa1aji da se zbli\xc5\xbei sa njom. Kao Barrayarac usa\xc4\x91en mu je prili\xc4\x8dno crno-bijeli pogled po pitanju svih galakti\xc4\x8dkih dostignu\xc4\x87a i op\xc4\x87enito izra\xc5\xbeava ga\xc4\x91enje prema svemu umjetno stvorenom (nenamjerno je uvrijedio Tauru), sa druge strane Taura ga neodoljivo provla\xc4\x8di._NEWLINE_Iako je \xc4\x8ditava pri\xc4\x8da jednostavna i vrti se oko svakodnevne teme vjen\xc4\x8danja, radnja \xc4\x87e se zakomplicirati kada Taura zahvaljuju\xc4\x87i svojim sposobnostima uspije razotkriti poku\xc5\xa1aj ubojstva Ekaterine, \xc5\xa1to je posredno bio i napad na Milesa. Skupa ogrlica bila je premazana jakim otrovom koji po\xc4\x8dinje djelovati ve\xc4\x87 u samom kontaktu sa ljudskom ko\xc5\xbeom, a Ekaterina je ve\xc4\x87 po\xc4\x8dela pokazivat prve simptome trovanja. Taura i Roic uspijevaju zajedno pokvariti podli plan i vjen\xc4\x8danje se odr\xc5\xbeava prema planu (uz pokoju manju Ivanovu psinu).'